ฮั่งเส็งปิดลบ 54.11 จุด เหตุตลาดยังหวั่นเฟดขึ้นดอกเบี้ย
ฮั่งเส็งปิดลบ 54.11 จุด เหตุตลาดยังหวั่นเฟดขึ้นดอกเบี้ย
1 มิ.ย. 2559

ดัชนีฮั่งเส็งตลาดหุ้นฮ่องกงปิดลดลงในวันนี้ โดยดัชนีฮั่งเส็งลดลง 54.11 จุด หรือ 0.26% ปิดวันนี้ที่ 20,760.98 จุดเนื่องจากนักลงทุนวิตกกังวลว่าธนาคารกลางสหรัฐ (เฟด) จะตัดสินใจขึ้นดอกเบี้ยในเร็วๆนี้ หลังสหรัฐเปิดเผยข้อมูลเศรษฐกิจที่แข็งแกร่ง รวมทั้งข้อมูลเศรษฐกิจจีนที่อ่อนตัวลง
ทั้งนี้ นักลงทุนกำลังจับตาดูข้อมูลเศรษฐกิจสหรัฐที่จะมีการเปิดเผยในคืนนี้ตามเวลาไทย ได้แก่ ดัชนีผู้จัดการฝ่ายจัดซื้อ (PMI) ภาคการผลิตเดือนพ.ค.จากมาร์กิต, ดัชนีภาคการผลิตเดือนพ.ค.จากสถาบันจัดการด้านอุปทานของสหรัฐ (ISM), การใช้จ่ายภาคการก่อสร้างเดือนเม.ย. รวมถึงรายงานสรุปภาวะเศรษฐกิจ หรือ Beige Book จากเฟด ในเช้าวันพรุ่งนี้ตามเวลาไทย